Amenzile date în România i-au uimit pe englezi. În Marea Britanie, sancțiunea maximă e de 60 de ori mai mică decât la noi.
BBC a publicat
un articol pe tema amenzilor date în România în timpul stării de urgență. În Marea Britanie
s-au dat doar câteva mii de amenzi pentru nerespectarea măsurilor e izolare. Amenda maximă în
Regat e echivalentul a 330 de lei.
Dacă ți se
pare că amenzile date românilor care nu respectă regulile impuse în timpul
stării de urgență sunt foarte multe și foarte consistente, nu ești singurul.
BBC a făcut un material pe tema asta și a remarcat că sancțiunile date în doar
o lună, sunt egale cu suma pe care România a încasat-o din impozitul pe profit,
în luna februarie – 69 de milioane de lire sterline, adică 78 de milioane de
euro.Britanicii
au aflat inclusiv știrea care a făcut vâlvă pe facebook în weekend: că primarul
Sectorului 3, Robert Negoiță, a fost amendat pentru o plimbare cu bicicleta în
parc.BBC are o
opinie interesantă despre avalanșa de amenzi de la noi: “România are o
populație de 20 de milioane de oameni și unul dintre cele mai prost finanțate
sisteme de sănătate din Europa. Deci amenzile sunt considerate o metodă de a
preveni supraaglomerarea spitalelor".Sunt
însă țări din UE unde s-au dat mai multe amenzi decât la noi. În Franța sunt
peste 800.000, iar în Spania aproximativ o jumătate de milion. Probabil
englezii sunt uimiți pentru că la ei s-au dat cam 3.500 și nici astea foarte
consistente – între 30 de lire sterline (165 de lei) și 60 de lire sterline
(330 de lei). În România, amenzile pornesc de la 2.000
de lei și merg până la 20.000 de lei.